Vrasja e Kim Jong Nam të kujton goditjet mafioze
Atentati i vëllait të diktatorit koreano-verior shton argumentat për një shtet mafioz komunist
Atentati i kësaj jave i Kim Jong Nam, gjysëm vëllait të udhëheqësit të Koresë së Veriut, ka shtuar argumentet se Korea e Veriut është një shtet mafioz që vepron jashtë korrnizës ligjore, eleminon pa mëshirë armiqtë e saj dhe varet nga bizneset kriminale për mbijetesë. Të enjten policia në Malajzi arrestoi një grua të dytë, të pajisur me pasaportë indoneziane, që dyshohet për përfshirje në vrasjen e Kim Jong Nam këtë javë në aeroportin e Kuala Lumpurit. Një grua tjetër me pasaportë vietnameze ishte arrestuar të mërkurën në lidhje me rastin në fjalë. Zyrtarët jug-koreanë thonë se dy agjente femra koreano-veriore e helmuan Kim Jong Nam në aeroport, duke e sperkatur në fytyrë, sipas njoftimeve, me një lëng të paidentifikuar dhe dduke ia mbuluar fytën më pas me një copë. Kamerat e sigurisë në aeroport kanë regjistruar të dyshuarat në fjalë. Një burim qeveritar në Malajzi konfirmoi për agjencinë e lajmeve Reuters se e dyshura e ndaluar me pasaportë vietnameze ishte e njëjta grua që duket në kamerat e sigurisë, e cila mban të veshur një bluzë të bardhë me shkronjat “LOL” . Autoritetet malajziane thuhet se i kanë kundërshtuar përpjekjet koreano-veriore për të mos kryer autopsinë e Kim Jong Nam-it. Analistë që studiojnë Korenë e Veriut e kanë karakterizuar regjimin e atij vendi si tërësisht të korruptuar, që veepron si një organizatë kriminale e drejtuar nga familja e diktatorit që shkel ligjet ndërkombëtare, që është e përfshirë në trafikim dhe shitje armësh, përfshi lëndë të ndaluara bërthamore, apo pjesë për raketa, e përfshirë në trafikun e drogës, falsifikimin e monedhave dhe e gjithë kjo bëhet për përfitime financiare për elitën sundimtare të atij vendi. Në vitin 2012 Kombet e Bashkuara ndaluan një anije kineze të nisur drejt Sirisë e cila kishte në bord pjesë speciale cilindrike të prodhura në Korenë e Veriut që mund të përdoreshin për ndërtimin e raketave balistike. Në vitin 2005 një zyrtar nga Irlanda u arrestua për shpërndarje monedhash 100 dollarëshe të falsifikuara të prodhuara nga Korea e Veriut. Ndërsa në vitin 2016 një britanik u dënua me 15 vjet burg për konspiracion lidhur me importimin e 100 kilogramëve lëndë narkotike koreano-veriore drejt Shteteve të Bashkuara. Aktivitetet e paligjshme të Koresë së Veriut e ndihmojnë regjimin e atij vendit që të shmangë sanksionet ekonomike ndërkombëtare që iu vunë për shkak të përpjekjeve për të prodhduar armë bërthamore dhe raketa balistike që bien ndesh me vendimet e Kombeve të Bashkuara. Ndaj edhe urdhëri për vrasjen e Kim Jong Namit, një kritik, që mendohej të ishte edhe rival, edhe pse me lidhje gjaku, nuk është e pazakontë për udhëheqjen koreano-veriore, e cila vepron në bazë të mentalitetit mafioz, thotë Robert Kelly me Universitetin Kombëtar Pusan. “Ata nuk respektojnë as ligjet e vendit as ato ndërkombëtare. Ata trajtojnë popullin e vet në mënyra të tmerrshme. Ata janë përfshirë në një ekonomi tërësisht të paligjshme dhe nuk është për t’u habitur kryerja e veprimeve të paligjshe politike si atentatet,” tha ai.